

**Predmet razpisa**

Študentska svetovalnica išče dve/a (2) pravni/a svetovalki/ca. Išče se kandidatko/a, ki bi bil pripravljen/a delo opravljati najmanj naslednji dve leti.

**Predstavitev dejavnosti Študentske svetovalnice**

Študentska svetovalnica je zavod Študentske organizacije Univerze v Ljubljani, ki se ukvarja s svetovanjem, informiranjem in nudenjem različnih oblik pomoči študentom Univerze v Ljubljani na področju študijske, bivanjske, štipendijske, delovne, socialne, bivanjske in zdravstvene problematike ter skrbi za informiranje študentov o pravnih sredstvih in pravicah študentov.

**Pravno svetovanje**

Pravno področje Študentske svetovalnice deluje na področju pravnih vidikov problematike študentskega življenja in tako celostno pokriva področja študentskih aktivnosti in obveznosti (vpis, prepis, vzporedni študij, študij diplomantov, ponovni vpis, izjemni vpis…), štipendije, dohodnine, zaposlitve in dela prek študentskega servisa, drugih dohodkov študentov (delovnopravne podlage za delo študentov in njihov vpliv na študij), bivanjske problematike (najemna razmerja, študentski domovi) in ostalih pravnih vprašanj, ki se tičejo študentov in njihovega življenja v času študija.

Svetovanje poteka na štirih nivojih in sicer osebno, preko telefona in elektronske pošte, študenti pa lahko svoja vprašanja posredujejo tudi preko foruma svetovalnice.

**Na mesto pravne/ga svetovalke/ca se lahko prijavi:**

1. kdor je vpisan v tretji ali četrti letnik pravne fakultete,
2. kdor je pripravljen pomagati drugim študentom,
3. kdor je pripravljen opravljati naloge in se izobraževati na širšem področju študentskega svetovanja in pravnih razmerij, povezanih s študijem,
4. kdor ima splošno znanje dela z računalniki in pisarniškimi programi.

**Zaželene lastnosti pravne/ga svetovalke/ca:**

* pripravljenost za delo pri raznih projektih;
* samoiniciativnost pri delu.

**Izbrana kandidata bosta pred začetkom opravljanja dela opravila dvomesečno poskusno delo (uvajanje) s pričetkom 21. 10. 2024.**

**Popolna prijava na razpis mora vsebovati:**

1. Osebne podatke (ime, priimek, stalni oz. začasni naslov, elektronski naslov in telefonska številka),
2. Skenirano potrdilo o vpisu v tekočem študijskem letu,
3. Kratek življenjepis (ena do dve A4 strani), ki mora vsebovati:
* opis preteklih delovnih izkušenj,
* podatke o študijskih uspehih v preteklih študijskih letih,
* podatke o študijskih in obštudijskih dejavnostih,
* motivacijsko pismo (zakaj vas delo pri nas zanima, kaj nam lahko ponudite kot bodoči svetovalec/ka, pričakovanja v zvezi z delom v Študentski svetovalnici).
* Soglasje za obdelavo osebnih podatkov.

**Izbirni postopek**

Prijavo z vsemi prilogami pošljite v elektronski obliki na elektronski naslov klemen@svetovalnica.com  z zadevo: “Prijava za pravno/ega svetovalko/ca na Študentski svetovalnici”.

***Rok za oddajo prijave je 4. 10. 2024.***

Kandidati bodo o poteku postopka obveščeni po elektronski pošti.

Nepopolne ali nepravočasno prejete prijave v postopku ne bodo upoštevane.

Na razgovor bodo povabljene/i izbrane/i kandidatke/i. Na podlagi opravljenih razgovorov bosta izbrani/a dve/a (2) kandidatki/a. Neizbrane/i kandidatke/i bodo o neizbiri obveščene/i po elektronski pošti v roku osmih (8) dni po zaključenem postopku izbire.

Ljubljana, 27. september 2024

 Klemen Peran,

direktor

 Študentske svetovalnice